
PROPUNERE DE DECIZIE A PARLAMENTULUI EUROPEAN
privind propunerea de numire a președintelui Autorității Bancare Europene
(N10-0004/2026 – C10‑0020/2026 – 2026/0802(NLE))
(Procedura de aprobare)
Parlamentul European,
–	având în vedere lista candidaților calificați finaliști pentru funcția de președinte al Autorității Bancare Europene, întocmită de consiliul său de supraveghere,
–	având în vedere scrisoarea Consiliului din 4 februarie 2026 prin care François-Louis Michaud este propus pentru funcția de președinte al Autorității Bancare Europene (C10-0020/2026),
–	având în vedere articolul 48 alineatele (2) și (3) din Regulamentul (UE) nr. 1093/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea bancară europeană), de modificare a Deciziei nr. 716/2009/CE și de abrogare a Deciziei 2009/79/CE a Comisiei[footnoteRef:1], [1:  JO L 331, 15.12.2010, p. 12, ELI: http://data.europa.eu/eli/reg/2010/1093/oj.] 

–	având în vedere rezoluția sa din 14 martie 2019 referitoare la echilibrul de gen în numirile pentru funcții în domeniul economic și monetar la nivelul UE[footnoteRef:2], [2:  JO C 23, 21.1.2021, p. 105.] 

–	având în vedere rezoluția sa din 16 ianuarie 2020 referitoare la instituțiile și organismele uniunii economice și monetare: prevenirea conflictelor de interese după ocuparea unor funcții publice[footnoteRef:3], [3:  Texte adoptate, P9_TA(2020)0017.] 

–	având în vedere articolul 135 din Regulamentul său de procedură,
–	având în vedere raportul Comisiei pentru afaceri economice și monetare (A10-0000/2026),
A.	întrucât actualul președinte al Autorității Bancare Europene a demisionat la 31 ianuarie 2026;
B.	întrucât articolul 48 alineatul (2) din Regulamentul (UE) nr. 1093/2010 prevede că președintele Autorității Bancare Europene trebuie selectat pe criterii de merit, competențe, cunoașterea instituțiilor și a piețelor financiare și experiență în domeniul supravegherii și al reglementării financiare, în urma unei proceduri de selecție deschise, care trebuie să respecte principiul echilibrului de gen;
C.	întrucât, la 4 februarie 2026, Consiliul a propus numirea, după confirmarea de către Parlament, a lui François-Louis Michaud în postul de președinte al Autorității Bancare Europene pentru un mandat de cinci ani, în conformitate cu articolul 48 alineatele (2) și (3) din Regulamentul (UE) nr. 1093/2010;
D.	întrucât, la 25 februarie 2026, Comisia pentru afaceri economice și monetare l-a audiat pe François-Louis Michaud, care a făcut o declarație introductivă și a răspuns apoi la întrebările adresate de membrii comisiei,
1.	[aprobă/nu aprobă] numirea lui François-Louis Michaud în calitate de președinte al Autorității Bancare Europene [și solicită retragerea propunerii și prezentarea unei noi propuneri];
2.	încredințează Președintei sarcina de a transmite prezenta decizie Consiliului, Comisiei, Autorității Bancare Europene, precum și guvernelor statelor membre.

Prezentul raport a fost elaborat în urma exercitării de către Comisia pentru afaceri economice și monetare a competențelor conferite Parlamentului de Regulamentul (UE) nr. 1093/2010, în special de articolul 48, și în conformitate cu procedurile stabilite de Comisia pentru afaceri economice și monetare în ceea ce privește numirile în organismele de reglementare și de supraveghere din domeniul economic și financiar.


[bookmark: FootprintPageRR][bookmark: _Toc223426717]ANEXĂ: DECLARAȚIE PRIVIND CONTRIBUȚIILE
<FootprintIntro>Raportoarea declară pe propria răspundere că nu a inclus în raportul său nicio contribuție de la reprezentanți de interese care intră sub incidența Acordului interinstituțional privind un registru de transparență obligatoriu[footnoteRef:4] sau de la reprezentanți ai autorităților publice din țările terțe, inclusiv misiuni diplomatice și ambasade ale acestora, care trebuie inclusă în prezenta anexă în conformitate cu articolul 8 din anexa I la Regulamentul de procedură.</FootprintIntro> [4:  Acordul interinstituțional din 20 mai 2021 dintre Parlamentul European, Consiliul Uniunii Europene și Comisia Europeană privind un registru de transparență obligatoriu (JO L 207, 11.6.2021, p. 1, ELI: http://data.europa.eu/eli/agree_interinstit/2021/611/oj).] 

